Erődök

Városok << Tartalomjegyzék >> Erődharc

Az erőd sok előnyt nyújt a város és a szövetség tagjai számára:

* A kaszárnya a tagok számára jó pihenő lehetőséget nyújt.
* A város, amelyik a legnagyobb erődöt birtokolja a megyében, elnevezheti a megyét.
* Az erőd építési pontjai beleszámítanak a város pontjaiba.
* Izgalmas harcok, melyekkel városként is kitűnhettek.
* Az erődharcoknál sok kötvény található és karaktered sok tapasztalati pontot szerezhet.

Az erődöket egy kis ikon jelzi a minitérképen. A szürke erődöt még meg lehet alapítani, a piros erőd már egy idegen városhoz, a kék erőd a te városodhoz, a világoskék erőd pedig a szövetségedhez tartozik. A ranglistában egy városhoz tartozó erődpontszámot azon erődök építési pontjainak összege adja meg, ahol az adott város építőváros. Az erődöt elhagyni nem lehet, 1 városnak mindenképp benne kell lennie.

# Erőd alapítása

 Fájl:Erod alapitasa.png
Erődöt csak a város tisztviselői alapíthatnak. A következő feltételeknek kell teljesülniük egy erőd alapításához:

* A városod tanácsosának vagy alapítójának kell lenned.
* A városodnak elegendő építési ponttal kell rendelkeznie.
* A várospénztárban elegendő pénznek kell lennie.
* Olyan helyen kell tartózkodnod, ahol erődöt lehet alapítani.
* 80 energiapontra van szükséged.

Az erőd építése nyolc óráig tart. Csak egy játékost igényel az építés. Amint elkészült, a város többi tagja is csatlakozhat és segíthet a fejlesztésében.
Ha ugyanazon a helyen egyszerre két játékos is erődöt akar alapítani, akkor az kezdheti meg, aki előbb választotta ki feladatként.

*Erődöt csak a világok indulásánál lehetséges alapítani.*

# Az erődök mérete

Három különböző méretű erőd van. Egy kicsi, egy közepes és egy nagy minden megyében. Mérettől függően eltérnek az erődök az épületek fejlesztési szintjeiben, a csatában résztvevők maximális számában és a kiépítés előfeltételeiben.
A nagy erőd ura nevezheti el a megyét.

*\*Az 1.31-es frissítés óta minden – az elmúlt két órában kihívott – erőd után a kihívási költség megduplázódik.*

# Főhadiszállás

A főhadiszállás az erőd központja. Itt mindent megtudhatsz a városokról, az erőd tagjairól és az erőd beállításairól.

## Építés

Az építés alatt minden játékosnak lehetősége van az erőd kiépítésére. Ehhez nyersanyagokra és pénzre van szükség, minden szinthez és minden fejlesztéshez. A szinteket csak az alapító és a tanácsos oldhatja fel, amint elegendő nyersanyag áll rendelkezésre. Ezeket az erőd raktárába kell befizetni, hogy fel lehessen használni őket.

**A szükséges nyersanyagok listáját megtalálod** ITT.

## Erődnapló

Az erődnapló alatt láthatod ki és mit épített az erődben.

## Városok

A városok oldala azon kevés oldalak egyike, amelyet azok is láthatnak, akik nem az erőd tagjai. Itt a tagok városok és szintek szerint rendeződnek. Ha a városra kattintasz, akkor lenyílik és becsukódik a tagok listája. Az erőd tagjai itt látják az aktivitást, az építési órákat és a pénztárba befizetett összeget is.

## Meghívók

Az erődöt akár több város is felépítheti és védheti. Az a város az erőd tulajdonosa, amelyik alapította vagy elfoglalta. Ezen városok tisztviselői hívhatnak meg új városokat illetve alapítói bocsáthatnak el régieket. Ha a városodat meghívták, akkor városod tisztviselője vagy alapítója elfogadhatja vagy elutasíthatja a felkérést az erőd központjában.

## Ügyintézés

Az erőd tisztviselői az ügyintézés alatt átnevezhetik az erődöt, megadhatják a profil szövegét és manővereket indíthatnak.

# Kaszárnya

Az erőd tagjaként a kaszárnyában pihenheted ki magad. A kaszárnyában töltött éjszaka ingyenes. Itt már hat óra után kipihented magad. Az 1.29-es frissítés óta, a szövetséges városok tagjai is alhatnak a kaszárnyában.

# Raktár

A városoktól eltérően az épületek felépítése termékekbe is kerül. Minden termék a raktárban kerül tárolásra felhasználás előtt.
Minden szintnél hat új rekesszel bővül a raktár, amiben egy termékfajta tárolható.
Az erőd minden tagja addig hozhat be termékeket, amíg a raktár megtelik. Senki nem tud termékeket kivenni a raktárból. A tisztviselőknek van lehetősége a termékek törlésére szükség esetén.

A termékek tárolása mellett a raktárba pénzt is be lehet fizetni, amit építkezésre lehet fordítani. Ezt a pénzt nem lehet kivenni a kasszából vagy a várospénztárba áthelyezni.

Az előzményeknél megtudod nézni, hogy kik tettek be terméket illetve pénzt a kasszába.

A raktárnak 6 fejlesztési szintje van.

# A temető

A temetőre kattintva láthatod hogy hány csata történt az erődnél, illetve hogy azok milyen eredménnyel végződtek. Az egyes csatákra kattintva láthatod az erődharc jelentést.